钦定古今图书集成/明伦汇编/氏族典/第368卷 > 《廖用贤尚友录》 > 甘昭吉
## 钦定古今图书集成/明伦汇编/氏族典/第368卷 > 《廖用贤尚友录》 > 甘昭吉

按《宋史甘昭吉传》：“昭吉字祐之，开封人。初以内侍殿
头为英韶州巡检，捕盗有功，再迁内殿崇班，京东路
都巡检。齐州武卫小校冯坦率营卒突入州厅事，欲
为变，昭吉单骑驰谕，令推首恶自赎，执十馀人，立杀
之，州以无事，特迁供备库副使，后迁入内副都知。英
宗即位之夕，昭吉直禁中，翊卫有劳，自文思副使超”
迁供备库使、康州刺史，以左龙武军大将军致仕，卒。
昭吉敦实缜密，人士称之。